Diari Oficial de la Generalitat Valenciana


Sumari del DOGV 3209, del 24-03-1998 (1998/2142)

ACORD de 2 de març de 1998, del Govern Valencià, pel qual queda assabentat de la liquidació del pressupost de la Generalitat Valenciana i autoritza per a adoptar les mesures pressupostàries pertinents en l'exercici de 1998.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3209

Data del DOGV
:   24-03-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/2142


Data del document
:   02-03-1998

Organisme emissor
:   Conselleria d'Economia, Hisenda i Administració Pública

Tipus de document
:   Acord

ACORD de 2 de març de 1998, del Govern Valencià, pel qual queda assabentat de la liquidació del pressupost de la Generalitat Valenciana i autoritza per a adoptar les mesures pressupostàries pertinents en l'exercici de 1998. [1998/X2142]
  
El Govern Valencià, en la reunió del dia 2 de març de 1998, adoptà l'acord següent:
  
La Intervenció General de la Generalitat Valenciana, com a centre directiu de la comptabilitat pública, ha practicat la liquidació del pressupost de l'exercici 1997, com a fase prèvia per a la formalització del Compte General que s'haurà de retre en els termes establits en la legislació vigent.
  
Del desglossament del resultat del pressupost refós, s'observa que el pressupost ordinari de l'exercici dóna com a resultat un superàvit de 3.215.329.085 pessetes i el de resultes ascendeix a 95.134.269.593 pessetes de dèficit.
  
Com a conseqüència d'això, es desprèn l'existència d'un dèficit pressupostari en l'exercici de 1997 de 01.671.604.831 pessetes.
  
Si tenim en compte que l'exercici de 1995 es va tancar amb un dèficit de 59.746.047.118 pessetes, la liquidació ha donat com a resultat una reducció d'aquest, en només dos anys, del 75,04%, la qual cosa en termes absoluts suposa un total de 73.128.818.028 pessetes. Respecte a l'exercici 1996, sent que aquest es tancà amb un dèficit de 19.323.483.620 pessetes, en termes absoluts, la reducció ha estat de 1.207.900.706 pessetes, el que suposa una disminució del 12,70%, tot això com a conseqüència de la política d'austeritat i de control de la despesa corrent duta a terme pel Govern de la Generalitat Valenciana durant l'exercici 1997.
  
A aquest efecte, a proposta del conseller d'Economia, Hisenda i Administració Pública, el Govern Valencià
  
ACORDA
  
Primer
  
Quedar assabentat de la liquidació del pressupost de la Generalitat Valenciana de l'any 1997, recollida en l'annex, de la qual es desprèn un dèficit pressupostari que ascendeix a 76.537.974.289 pessetes.
  
Segon
  
A fi de garantir la consecució del principi d'equilibri pressupostari, s'autoritza la Conselleria d'Economia, Hisenda i Administració Pública a realitzar les modificacions pressupostàries necessàries o proposar al Govern Valencià aquelles mesures pressupostàries necessàries que considere adequades a aquesta finalitat, al llarg d'aquest exercici.
  
Alcoi, 2 de març de 1998
  
El conseller secretari del Govern Valencià,
  
JOSÉ JOAQUÍN RIPOLL SERRANO